paragraph_text: Nino Raspudić (Mostar, 3. studenoga 1975.) je hrvatski filozof, književnik, književni kritičar, prevoditelj, publicist, političar i politički analitičar iz Bosne i Hercegovine. Profesor je na Filozofskom fakultetu u Zagrebu i Mostaru. Piše za zagrebački Večernji list i banjolučke Nezavisne novine, a jedan je od urednika emisije Reflex na sarajevskoj OBN televiziji. Trenutno obnaša dužnost saborskog zastupnika u Hrvatskom Saboru u redovima Mosta.